CELEX: 32006R1414
Language: lv
Date: 2006-09-26 00:00:00
Title: Komisijas Regula (EK) Nr. 1414/2006 ( 2006. gada 26. septembris ) par pastāvīga konkursa izsludināšanu Ungārijas intervences aģentūras rīcībā esošās kukurūzas tālākai pārdošanai Kopienas tirgū

27.9.2006   
            
            
               LV
            
            
               Eiropas Savienības Oficiālais Vēstnesis
            
            
               L 267/16
            
         
      KOMISIJAS REGULA (EK) Nr. 1414/2006
   (2006. gada 26. septembris)
   par pastāvīga konkursa izsludināšanu Ungārijas intervences aģentūras rīcībā esošās kukurūzas tālākai pārdošanai Kopienas tirgū
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 6. pantu,
   tā kā:
   
               (1)
            
            
               Komisijas 1993. gada 28. jūlija Regulā (EEK) Nr. 2131/93, ar ko paredz kārtību un nosacījumus, ar kādiem tiek pārdota intervences aģentūru pārziņā esošā labība (2), konkrēti noteikts, ka intervences aģentūru rīcībā esošā labība ir jāpārdod konkursa kārtībā par cenām, kas nerada tirgus traucējumus.
            
         
               (2)
            
            
               Ungārijas rīcībā ir intervences kukurūzas krājumi, kas jāizlieto.
            
         
               (3)
            
            
               Tādēļ Ungārijas intervences aģentūras rīcībā esošie kukurūzas krājumi jādara pieejami Kopienas labības tirgū.
            
         
               (4)
            
            
               Ņemot vērā situāciju Kopienas tirgū, ir jāparedz, ka šā konkursa pārvaldību nodrošina Komisija. Bez tam jāparedz piešķiršanas koeficients piedāvājumiem, kuros noteiktā pārdošanas cena ir viszemākā.
            
         
               (5)
            
            
               Ungārijas intervences aģentūras paziņojumā Komisijai piedāvājumu iesniedzējiem jāpaliek anonīmiem.
            
         
               (6)
            
            
               Lai modernizētu pārvaldību, Komisijas pieprasītie dati jānosūta pa elektronisko pastu.
            
         
               (7)
            
            
               Šajā regulā paredzētie pasākumi ir saskaņā ar Graudaugu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Ungārijas intervences aģentūra izsludina pastāvīgo konkursu tās rīcībā esošo 200 000 tonnu kukurūzas pārdošanai Kopienas iekšējā tirgū.
   2. pants
   Šīs regulas 1. pantā paredzētās pārdošanas kārtība noteikta Regulā (EEK) Nr. 2131/93.
   Tomēr, atkāpjoties no minētās regulas:
   
               a)
            
            
               piedāvājumus izstrādā, pamatojoties uz tās partijas faktisko kvalitāti, uz kuru tie attiecas;
            
         
               b)
            
            
               minimālo pārdošanas cenu nosaka tādu, kas nerada traucējumus labības tirgū; katrā ziņā šī cena nevar būt zemāka par attiecīgajā mēnesī spēkā esošo intervences cenu, ieskaitot ikmēneša palielinājumus.
            
         3. pants
   Atkāpjoties no Regulas (EEK) Nr. 2131/93 13. panta 4. punkta, piedāvājuma nodrošinājums ir EUR 10 par tonnu.
   4. pants
   1.   Piedāvājumu iesniegšanas termiņš pirmajai konkursa daļai beidzas 2006. gada 27. septembrī pulksten 15:00 (pēc Briseles laika).
   Piedāvājumu iesniegšanas termiņš nākamajām konkursa daļām beidzas attiecīgās nedēļas trešdienā pulksten 15:00 (pēc Briseles laika).
   Piedāvājumu iesniegšanas termiņš pēdējai konkursa daļai beidzas 2006. gada 18. oktobrī pulksten 15:00 (pēc Briseles laika).
   2.   Piedāvājumi jāiesniedz Ungārijas intervences aģentūrai, kuras adrese ir šāda:
   
               
                  Mezőgazdasági és Vidékfejlesztési Hivatal
               
            
         
               
                  Soroksári út 22-24.
               
            
         
               
                  H-1095 Budapest
               
            
         
               Tālr.: (36-1) 219 45 76
            
         
               Fakss: (36-1) 219 89 05
            
         
               e-pasts: ertekesites@mvh.gov.hu
            
         5. pants
   Ungārijas intervences aģentūra vēlākais divu stundu laikā pēc piedāvājumu iesniegšanas termiņa beigām paziņo Komisijai par saņemtajiem piedāvājumiem. Šo paziņojumu nosūta elektroniski atbilstīgi pielikumā norādītajam paraugam.
   6. pants
   Saskaņā ar Regulas (EK) Nr. 1784/2003 25. panta 2. punktā izklāstīto procedūru Komisija nosaka minimālo pārdošanas cenu vai nolemj nepieņemt saņemtos piedāvājumus. Ja piedāvājumus iesniedz par to pašu partiju un par kopējo daudzumu, kas pārsniedz pieejamo, katrai partijai var noteikt atsevišķu cenu.
   Ja piedāvājumos ir noteikta minimālā pārdošanas cena, Komisija, nosakot minimālo pārdošanas cenu, piedāvātajiem daudzumiem var noteikt sadales koeficientu.
   7. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 26. septembrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 270, 21.10.2003., 78. lpp. Regulā grozījumi izdarīti ar Komisijas Regulu (EK) Nr. 1154/2005 (OV L 187, 19.7.2005., 11. lpp.).
   
      (2)  OV L 191, 31.7.1993., 76. lpp. Regulā jaunākie grozījumi izdarīti ar Regulu (EK) Nr. 749/2005 (OV L 126, 19.5.2005., 10. lpp.).
   
      PIELIKUMS
      Pastāvīgais konkurss Ungārijas intervences aģentūras rīcībā esošo 200 000 tonnu kukurūzas tālākai pārdošanai
      Veidlapa (1)
      
      (Regula (EK) Nr. 1414/2006)
      
                  1
               
               
                  2
               
               
                  3
               
               
                  4
               
            
                  Piedāvājuma iesniedzēja kārtas numurs
               
               
                  Partijas kārtas numurs
               
               
                  Daudzums
                  (t)
               
               
                  Piedāvājuma cena
                  (EUR/t)
               
            
                  1.
               
               
                   
               
               
                   
               
               
                   
               
            
                  2.
               
               
                   
               
               
                   
               
               
                   
               
            
                  3.
               
               
                   
               
               
                   
               
               
                   
               
            
                  utt.
               
               
                   
               
               
                   
               
               
                   
               
            
         (1)  Iesniegt Lauksaimniecības ģenerāldirektorāta D2 nodaļai.